Bertel Haarder

Bertel Geismar Haarder (s. 7. syyskuuta 1944 Holbøl) on tanskalainen Venstren poliitikko. Hän on istunut kansankäräjillä vuosina 1975–1999 ja uudestaan vuodesta 2005. Lisäksi hän on toiminut useaan kertaan ministerinä ja ollut Euroopan parlamentin jäsen vuosina 1994–2001.

Haarder on ollut opetusministeri vuosina 1982–1993, tutkimusministeri 1987–1993, maahanmuuttoministeri 2001–2005, eurooppaministeri 2001–2003, kehitysapuministeri 2004–2005, opetus- ja kirkkoministeri 2005–2007, opetus- ja pohjoismaaministeri 2007–2007, sisä- ja terveysministeri 2010–2011 sekä kulttuuri- ja kirkkoministeri 2015–2016. Hän on päivien määrässä mitattuna toiminut Tanskassa ministerinä kauemmin kuin kukaan toinen poliitikko. Hän teki ennätyksensä lokakuussa 2016, jolloin hän oli toiminut eri ministerinviroissa 7853 päivää, eli päivän kauemmin kuin ennätyksen entinen haltija Kristen Bording.

Ennen poliitikon uraansa Haarder työskenteli opettajana, ja monet hänen tehtävänsä politiikassa ovatkin liittyneet koulutukseen.

Lähteet

Aiheesta muualla
 Bertel Haarder Tanskan kansankäräjien verkkosivuilla 

Tanskan ministerit
Tanskan kulttuuriministerit
Tanskan sisäministerit
Tanskan opetusministerit
Tanskalaiset europarlamentaarikot
Tanskalaiset opettajat
Vuonna 1944 syntyneet
Elävät henkilöt